**Vilniaus Žemynos progimnazija**

|  |
| --- |
| PATVIRTINTA  Vilniaus Žemynos progimnazijos direktoriaus  2024 m. vasario 5 d.  Įsakymu Nr. V-11/2024 |
|  |

**MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO TVARKOS APRAŠAS**

Turinys:

1. Bendrieji susitarimai dėl mokinių pasiekimų vertinimo 5-8 klasėse.
2. Dalykinis pasiekimų vertinimas:

2.1. Priedas Nr. 1 – Lietuvių kalbos ir literatūros pasiekimų vertinimas;

2.2. Priedas Nr. 2 – Pirmosios užsienio kalbos pasiekimų vertinimas;

2.3. Priedas Nr. 3 – Antrosios užsienio kalbos pasiekimų vertinimas;

2.4. Priedas Nr. 4 – Gamtos mokslų ir matematikos pasiekimų vertinimas;

2.5. Priedas Nr. 5 – Socialinių mokslų pasiekimų vertinimas;

2.6. Priedas Nr. 6 – Dailės, muzikos ir technologijų, pasiekimų vertinimas;

2.7. Priedas Nr. 7 – Fizinio ugdymo pasiekimų vertinimas.

**Bendrieji susitarimai dėl mokinių pasiekimų vertinimo 5-8 klasėse**

**I SKYRIUS**

**BENDROSIOS NUOSTATOS**

1. Vilniaus Žemynos progimnazijos (toliau – Progimnazijos) mokinių pažangos ir pasiekimų vertinimo tvarkos aprašas (toliau – Aprašas) apibrėžia mokinių mokymosi pasiekimų vertinimo tikslus ir būdus, vertinimo lygmenis ir principus, mokinių įgytų kompetencijų vertinimą ir vertinimo rezultatų panaudojimo tvarką.

2. Progimnazijos Mokinių pažangos ir pasiekimų vertinimo tvarkos aprašas parengtas vadovaujantis Bendrosiomis programomis (BP), patvirtintomis 2022 m. rugsėjo 30 d. ŠMM ministro įsakymu Nr. Nr. V-1541, Pradinio, pagrindinio ir vidurinio ugdymo programomis, ŠMM ministro įsakymu Nr. V-1125 Dėl mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo patvirtinimo patvirtinto 2023 m. rugpjūčio 31 d., 2023 m. liepos 19 d. ŠMSM ministro įsakymu Nr. V-982 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ ir kitais, reglamentuojančiais mokinių pasiekimų ir pažangos vertinimą dokumentais bei progimnazijos administracijos, mokytojų susitarimais.

3. Mokinio įgytų kompetencijų vertinimas yra integrali ugdymo proceso dalis. Vertinimas suprantamas kaip mokytojo ir mokinio tarpusavio sąveika, kurios metu kaupiama informacija apie mokinio mokymąsi, pažangą ir įvairiais būdais teikiamas grįžtamasis ryšys mokiniui apie jo pasiekimus, pateikiamos rekomendacijos dėl tolesnio mokymosi.

1. Specialiųjų ugdymosi poreikių turinčių mokinių mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais.

5. Vertinime naudojamos sąvokos:

5.1. **vertinimas** – nuolatinis informacijos apie mokinio mokymosi pažangą ir pasiekimus kaupimo, interpretavimo ir apibendrinimo procesas.

5.2. **įvertinimas** – vertinimo proceso rezultatas, konkretus sprendimas apie mokinio pasiekimus ir padarytą pažangą.

5.3. **įsivertinimas** – paties mokinio daromi sprendimai apie daromą pažangą bei pasiekimus.

5.4. **vertinimo informacija** – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (kompetencijas).

5.5. **vertinimo kriterijai** – bendrąsias programas atitinkantys, individualiose mokytojų vertinimo metodikose numatyti užduočių atlikimo kriterijai.

6. **Apibendrinamasis vertinimas:**

6.1. **kontrolinis darbas (testas)** – mokinio žinių, gebėjimų patikrinimas, atliekamas raštu, trunka daugiau nei 30 min. bei vertinamas pažymiu į dienyną, siekiant patikrinti, kaip išmokta dalyko programos dalis (tema, kelios temos, skyrius ir pan.). Jo metu negalima naudotis papildoma medžiaga ir konsultuotis su draugais ar mokytoju. Mokiniai, praleidę kontrolinį darbą, privalo jį atsiskaityti sutartu laiku su dalyko mokytoju (per 2-3 savaites). Mokiniai, neatsiskaitę kontrolinio darbo, gauna nepatenkinamą įvertinimą.

6.2. **savarankiškas darbas** – trunka iki 30 min. Mokiniai gali naudotis mokytojo nurodytomis priemonėmis. Apie savarankiško darbo rašymą iš anksto informuoti nebūtina. Patikrinimas gali vykti pasirinktinai (tikrinami ne visų mokinių darbai).

6.3. **apklausa raštu arba žodžiu** – trunka 10-15 min. Apklausos formos gali būti įvairios: klausimynas, testas, diktantas, atsiskaitymas žodžiu ir pan.; Nebūtina pranešti iš anksto, jei apklausa tik iš praėjusios pamokos.

6.4. **projektinis darbas** – mokymosi užduotis, reikalaujanti sieti įvairių sričių žinias, spręsti problemas, pateikti konkretų rezultatą.

6.5. **kūrybinis darbas** – užduotis, kuria siekiama atskleisti gebėjimą spręsti problemas nestandartiniu būdu.

6.6. **laboratorinis darbas** – 45 minučių trukmės darbas, ugdantis praktinius gebėjimus. Mokinys, naudodamasis duotomis priemonėmis, turi išspręsti iškeltą problemą (išmatuoti, apskaičiuoti, įvertinti, palyginti, nubraižyti grafikus ir formuluoti išvadas).

6.7. **įskaita** (dorinis ugdymas, žmogaus sauga, gyvenimo įgūdžiai) – patikrinamasis mokinių klausinėjimas raštu ar žodžiu ir vertinimas.

7. **Formuojamasis vertinimas:**

7.1. **diagnostinis vertinimas** – vertinimas, kuriuo naudojamasi siekiant išsiaiškinti mokinio pasiekimus ir padarytą pažangą, kad būtų galima numatyti tolesnio mokymosi galimybes, suteikti mokymosi pagalbą įveikiant sunkumus. Gauta informacija remiamasi analizuojant mokinių pažangą ir poreikius, keliant tolesnius mokymo ir mokymosi tikslus.

7.2. **kaupiamasis vertinimas** – tai informacijos apie mokinio mokymosi pažangą ir pasiekimus kaupimas, kai mokinys už pasiektą pažangą įvertinamas Kaupiamojo vertinimo tikslas – skatinti mokymosi motyvaciją. Įvertinimas gali būti fiksuojamas mokytojo pasirinkta forma (ženklais, simboliais, antspaudais, individualiomis pastabomis ir kt.).

7.3. s**katinimas žodžiu** – vertinimas, kuris vyksta nuolat: stebint, susidarant nuomonę, kalbantis, diskutuojant.

**II SKYRIUS**

**MOKINIŲ MOKYMOSI PASIEKIMŲ VERTINIMO TIKSLAI IR BŪDAI**

8. **Vertinimo tikslai:**

8.1. padėti mokiniui mokytis ir bręsti kaip asmenybei;

8.2. pateikti informaciją apie mokinio mokymosi patirtis, pasiekimus ir pažangą, stiprinti

mokinių mokymosi motyvaciją;

8.3. nustatyti mokyklos, mokytojo, mokinio darbo sėkmę, priimti sprendimus, kurie padėtų

mokiniui tobulėti.

9. **Vertinimo uždaviniai:**

9.1. padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygį, kelti mokymosi tikslus ir jų siekti;

9.2. padėti mokytojui įžvelgti mokinio mokymosi galimybes, nustatyti problemas ir spragas, parinkti ugdymo turinį ir metodus; suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų ir mokyklos;

9.3. nustatyti mokyklai savo darbo kokybę, planuoti ugdymo turinį.

**10. Vertinimo būdai:**

**10.1. formuojamasis** – nuolatinis vertinimas ugdymo proceso metu, kuriuo siekiama operatyviai suteikti detalią informaciją apie tolesnio mokinio mokymosi bei tobulėjimo galimybes, numatant mokymosi perspektyvą, pastiprinant daromą pažangą. Formuojamasis vertinimas skatina mokinius analizuoti esamus pasiekimus ar mokymosi spragas, stiprina motyvaciją, sudaro galimybes diagnostiniam vertinimui mokiniams ir mokytojams geranoriškai bendradarbiauti;

**10.2. diagnostinis vertinimas** – vertinimas, kuriuo naudojamasi siekiant išsiaiškinti mokinio pasiekimus ir padarytą pažangą, baigus temą ar kurso, programos dalį, kad būtų galima numatyti tolesnio mokymosi galimybes, suteikti pagalbą įveikiant sunkumus;

**10.3. apibendrinamasis vertinimas** – vertinimas, naudojamas baigus temą, skyrių, programą. Jo rezultatai formaliai patvirtina mokinio pasiekimus ugdymo programos ar jos dalies pabaigoje.

10.4. Mokinių mokymosi pasiekimų patikrinimai. NMPP ir kitų mokinių pasiekimų stebėsenos sistemų tikslas – surinkti duomenis apie ilgesnio laikotarpio mokinių mokymosi rezultatus. Šie duomenys vertingi, nes teikia apibendrintą informaciją apie klasės, mokyklos ar konkretaus amžiaus mokinių populiacijos pasiektą mokymosi lygį. Išorinį apibendrinamąjį vertinimą organizuoja Nacionalinė švietimo agentūra, vykdanti pagrindinio ugdymo pasiekimų patikrinimus.

**III SKYRIUS**

**MOKINIŲ MOKYMOSI PASIEKIMŲ VERTINIMO LYGMENYS**

11. Mokinių pasiekimų ir pažangos vertinimas – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti.

11.1. Vertinant mokinių pasiekimus, orientuojamasi į 4 pasiekimų lygius, apibrėžtus pagrindinio ugdymo bendrosiose programose:

|  |  |
| --- | --- |
| Pasiekimų lygis | Įvertinimas |
| Aukštesnysis IV | 9 (devyni) – 10 (dešimt) |
| Pagrindinis III | 7 ( septyni) – 8 (aštuoni) |
| Patenkinamas II | 5 (penki) – 6 (šeši) |
| Slenkstinis I | 4 (keturi) |
| Nepatenkinamas | Neįskaityta- 1-3 ( vienas - trys) |

11.2. Pasiekimų, vertinamų 10 balų sistema, reikšmė:

|  |  |  |  |
| --- | --- | --- | --- |
| Pasiekimų lygis | Pažymys | Kaip mokinys parodo savo gebėjimus ir žinias | Mokinio gebėjimai ir žinios bendrųjų programų/ išsilavinimo standarto atžvilgiu |
| Aukštesnysis lygis | 10 (puikiai) | Užduotis atlikta be klaidų. | Pasiekti aukštesniojo lygio reikalavimai, mokinys geba laisvai operuoti įgytomis žiniomis, supratimu ir gebėjimais, taikyti juos naujose situacijose. |
| 9 (labai gerai) | Užduotis atlikta labai gerai, tačiau yra neesminis netikslumas ar suklydimas. | Pasiekti aukštesniojo lygio reikalavimai. Įgytos žinios, supratimas ir gebėjimai sudaro tvirtus pagrindus mokytis toliau ir siekti aukštų rezultatų. |
| Pagrindinis lygis | 8 (gerai) | Užduotis visiškai atlikta, tačiau yra nedaug suklydimų ar klaidų. | Pasiekti pagrindinio lygio reikalavimai. Įgytos žinios, supratimas ir gebėjimai sudaro tvirtus pagrindus mokytis toliau ir siekti dar geresnių rezultatų. |
| 7 (pakankamai gerai) | Atliktoje užduotyje yra keletas netikslumų ar klaidų. | Pasiekti pagrindinio lygio reikalavimai. Įgytos žinios, supratimas ir gebėjimai sudaro tvirtus pagrindus mokytis toliau ir siekti geresnių rezultatų. |
| Patenkinamas lygis | 6 (patenkinamai) | Padarytos klaidos ar suklydimai leidžia suprasti užduoties rezultatą. | Pasiekti patenkinamo lygio reikalavimai. Įgytos žinios, supratimas ir gebėjimai sudaro pagrindus mokytis toliau ir siekti geresnių rezultatų. |
| 5 (silpnai) | Mokinys teisingai atliko pusę gautos užduoties. | Pasiekti patenkinamo lygio reikalavimai. Įgytos žinios, supratimas ir gebėjimai sudaro pagrindus mokytis toliau. |
| Slenkstinis lygis | 4 (labai silpnai) | Rodo bendrą supratimą: apibrėžia, aprašo, pasakoja savais žodžiais. | Pasiekti slenkstinio lygio reikalavimai. Įgytos žinios, supratimas ir gebėjimai pakankami mokytis toliau. |
|  | 3 (blogai) | Kai užduoties atlikime galima surasti bent vieną teisingą atsakymą ar teisingą mintį. | Nepasiektas patenkinamas lygis, bet žinių, supratimo ir gebėjimų pagrindai yra ir spragos gali būti panaikintos per palyginti trumpą laiką. |
|  | 2 (labai blogai) | Kai negalima suprasti, ką mokinys bandė atlikti. | Nepasiektas patenkinamas lygis. Žinios, supratimas ir gebėjimai tokie fragmentiški, kad spragos negali būti panaikintos per trumpą laiką. |
|  | 1 (nieko neatsakė, neatliko užduoties) | Mokinys atsisakė atsakinėti ar nebandė atlikti užduoties neturėdamas pateisinamos priežasties. | Nepasiektas patenkinamas lygis. Užduotys neatliktos, pastangų mokytis nepastebima. |

**IV SKYRIUS**

**MOKINIŲ ĮGYTŲ KOMPETENCIJŲ VERTINIMAS**

12. Mokiniai ugdosi kompetencijas atlikdami užduotis pamokų metu ir dalyvaudami kitose

ugdomosiose veiklose. Todėl vertindami mokinių įgytas kompetencijas, mokytojai vadovaujasi nuostata, kad, ugdant mokinių kompetencijas dalyku, jos vertinamos kartu su dalykiniais pasiekimais; mokinių kompetencijos, įgytos dalyvaujant socialinėse, pilietinėse, kultūrinėse ir kitose ugdomosiose veiklose, vertinamos mokyklos nustatyta tvarka, pvz., fiksuojant mokinių pasiekimų informaciją dienyne ar kitais būdais.

13. Mokinio įgytoms kompetencijoms vertinti naudojami formuojamojo ir mokyklos vidinio apibendrinamojo vertinimo būdai. Formuojamasis mokinio įgytų kompetencijų vertinimas skatina individualią pažangą ir kompetencijų ugdymą.

14. Planuojant mokinių įgytų kompetencijų vertinimą numatomos veiklos ir užduotys, vadovaujantis bendrosiomis programomis ir atsižvelgiant į mokinių mokymosi poreikius, klasės kontekstą. Tokio pobūdžio užduotys ir veiklos ugdo aukštesnio lygmens mąstymą, padeda užtikrinti dermę tarp ugdymo siekinių, mokymosi veiklų bei vertinimo.

15. Mokinio įgytoms kompetencijoms vertinti svarbus veiksmingas grįžtamasis ryšys:

15.1. mokiniui teikiama informacija apie jo pasiekimus ir pamokų metu ir dalyvaujant socialinėse, pilietinėse, kultūrinėse bei kitose mokyklos ugdomosiose veiklose. Grįžtamasis ryšys turi būti teikiamas įvairiomis formomis (žodžiu, raštu, neverbaline kalba) ir skatinti mokinį pasitikėti savo jėgomis, siekti geresnių rezultatų, motyvuoti mokytis;

15.2. grįžtamasis ryšys gali būti teikiamas pasitelkiant vertinimo įrankius, fiksuojančius kompetencijos augimą, pvz.: pasiekimų aprašus; mokinių įsivertinimo aprašus; mokinių socialinių veiklų stebėjimo aprašus; klausimynus (atvirų klausimų ir klausimų su atsakymais pasirinkimu) ir kt.;

16. Mokinio įgytoms kompetencijoms vertinti pasitelkiamas ir kaupiamasis vertinimas, sudarantis galimybes kaupti išsamią informaciją apie kompetencijų pokyčius ilgesnėje laiko atkarpoje bei panaudoti ją grįžtamajam ryšiui teikti. Kaupiamasis vertinimas fiksuojamas mokytojui patogia forma, kuria remdamasis jis galėtų pagrįsti savo sprendimą apie galutinį apibendrintą mokinio pasiekimų vertinimą.

**V SKYRIUS**

**MOKINIŲ MOKYMOSI PASIEKIMŲ VERTINIMO REZULTATŲ PANAUDOJIMAS**

17. Kontrolinių ir kitų atsiskaitomųjų darbų skelbimo tvarka ir vertinimas:

17.1. kontrolinių darbų tvarkaraštis elektroniniame dienyne sudaromas suderinus su kitų dalykų mokytojais. Dėl objektyvių priežasčių (mokytojo ligos, direktoriaus įsakymo ar dėl kitų priežasčių) mokytojas turi teisę kontrolinio darbo laiką pakeisti;

17.2. mokytojas apie kontrolinį darbą mokinius informuoja ne vėliau kaip prieš savaitę, supažindina su darbo struktūra, turiniu, vertinimo kriterijais;

17.3. prie kiekvienos užduoties ar klausimo rekomenduojama nurodyti taškus. Visi rašto darbai vertinami pagal tų užduočių vertinimo normas taškais, o po to pagal lentelę keičiami pažymiu;

17.4. kontrolinių darbų I ir II pusmečio paskutinę savaitę, paskutinę dieną prieš mokinių atostogas ir pirmąją dieną po mokinių atostogų ar šventinių dienų rekomenduojama neorganizuoti;

17.5. per dieną organizuojamas tik 1 kontrolinis darbas;

17.6. kontrolinį darbą mokiniai rašo mėlynu arba juodu rašikliu, užduotis atlieka savarankiškai, netrukdo kitiems, naudojasi tik tomis priemonėmis, kurias nurodė mokytojas;

17.7. pasakinėjančių, besistengiančių gauti neleistinos pagalbos, besinaudojančių draudžiamomis priemonėmis, nevykdančių mokytojo nurodymų mokinių darbai vertinami žemiausiu nepatenkinamu įvertinimu;

17.8. kontrolinių darbų įvertinimai mokiniams paskelbiami per 2 savaites ir pasidžiaugiama klasės sėkmėmis, nesėkmės aptariamos individualiai ir numatomi būdai mokymosi spragoms šalinti;

17.9. nepatenkinamai įvertinus kontrolinį darbą, mokiniui rekomenduojama lankyti konsultacijas pasiekimų skirtumams likviduoti;

18. Dalyvavimas mokomųjų dalykų olimpiadose, konkursuose, konferencijose ir varžybose vertinamas pažymiu 10.

**VI SKYRIUS**

**MOKINIŲ MOKYMOSI PASIEKIMŲ VERTINIMO PRINCIPAI**

19. Mokinių pasiekimų vertinimo esmė – padėti mokiniui mokytis ir tobulėti. Mokinių pasiekimų vertinimas grindžiamas atvirumu, nešališkumu, visų mokyklos bendruomenės narių bendravimu ir bendradarbiavimu.

20. Vertinant mokinių pasiekimus laikomasi nuostatos, jog kiekvienas mokinys gali augti ir tobulėti, kai jam sudaromos jo poreikius atitinkančios sąlygos bei teikiama reikalinga pagalba.

21. Vertinami yra mokinių pasiekimai, todėl vertinimas neturi būti suprantamas kaip apdovanojimo ar drausminimo priemonė.

22. Mokinių pažanga skatinama asmeninio tobulėjimo, o ne būti geresniam už kitą siekiu. Mokyklos vertinimo kultūra nėra orientuota į mokinių konkurencijos tarpusavyje skatinimą, todėl vertinama asmeninė mokinio pažanga ir mokiniai nelyginami tarpusavyje.

23. Mokytojai tobulina instrumentus, padedančius įvertinti mokinių mokymosi pasiekimus ir įgytas kompetencijas;

23.1. principingai reaguoja į mokinių nesąžiningumo atvejus, tokius kaip plagijavimas, nusirašinėjimas, naudojimasis pašaline pagalba atsiskaitymų metu ir pan.;

23.2. teikia informaciją tėvams (globėjams, rūpintojams) TAMO dienyne apie mokinių mokymosi pasiekimus ir problemas;

23.3. vertinimo proceso metu gerbia mokinių privatumą ir išlaiko konfidencialumą;

23.4. tinkamai tvarko mokinių mokymosi pasiekimų stebėsenos ir vertinimo duomenis.

24. Pusmečių rezultatų vedimo tvarka:

24.1. Pusmečių pažymys vedamas iš visų pusmečio pažymių aritmetinio vidurkio. (pvz: vidurkis 7,5 – vedame 8, vidurkis 7,4 – vedame 7).  
24.2.  Metinis pažymys vedamas iš I ir II pusmečio išvestų pažymių vidurkio.

25. Per pusmetį moksleivis vertinamas:

25.1. 1 savaitinė pamoka – 3 ir daugiau vertinimų;

25.2. 2 savaitinės pamokos – 4 ir daugiau vertinimų;

25.3. 3-5 savaitinės pamokos – 5 ir daugiau vertinimų.

25.4. Mokinys, praleidęs ir nepateisinęs 60 proc. ar daugiau dalyko pamokų per pusmetį, įvertinamas “labai blogai”.

26. Namų darbai mokinių atostogoms neužduodami. Knygų skaitymas nėra namų darbas.

27. Rugsėjo mėnesį 5-tų klasių ir naujai atvykę mokiniai pažymiais nevertinami. Norėdami išsiaiškinti mokinių ugdymo(si) pasiekimus, mokytojai taiko individualius mokinių pažinimo metodus.

28. Klasės ir namų darbai raštu, žodžiu ir pratybų sąsiuviniai vertinami pagal dalyko mokytojo turimą vertinimo sistemą, su kuria jis supažindina mokinius mokslo metų pradžioje.

**VII SKYRIUS**

**BAIGIAMOSIOS NUOSTATOS**

29. Kiekvieno dalyko mokytojai parengia savo dalyko vertinimo metodiką ir aprobuoja metodinėje grupėje.

30. Dalykų mokytojai mokslo metų pradžioje supažindina mokinius su Aprašu. Pakartotinai primena antro pusmečio pradžioje.

31. Aprašu vadovaujasi visi mokytojai.

32. Aprašas skelbiamas progimnazijos internetinėje svetainėje, dalyko vertinimo aprašas – metodikos kabinetuose.

33. Mokinių pažangos ir pasiekimų vertinimo ugdymo procese tvarkos aprašas gali būti keičiamas, atsižvelgiant į ugdymo proceso pokyčius ir pakeistus jį reglamentuojančius dokumentus.

**Priedas Nr. 1**

**Vilniaus Žemynos progimnazijos**

**Lietuvių kalbos ir literatūros vertinimo tvarkos aprašas**

1. Vertinimas planuojamas taip, kad būtų stebimas visų kalbinės veiklos sričių gebėjimų ugdymasis:

# 1.1. Per mokslo metus vertinamas bent vienu pažymiu už kalbėjimą ir už teksto sakymą atmintinai.

1.2. Per pusmetį vertinamas bent vienu pažymiu:

1.2.1. už diktantą;

1.2.2. už teksto suvokimą;

1.2.3. už teksto kūrimą (rašinį ar atpasakojimą);

1.2.4. už savarankišką skaitymą;

1.2.5. už kūrybinį/ projektinį darbą.

1.3. Per pusmetį vertinamas bent dviem pažymiais už gramatikos užduotis (kontrolinius testus).

1.4. Aukščiau išvardytas veiklas:

1.4.1. privalo atsiskaityti, jei yra praleidęs atsiskaitymo terminus;

1.4.2. leidžiama taisytis tik vieną darbą per pusmetį – įrašomas paskutinis vertinimas.

2. Per kiekvieną pamoką taikomas:

2.2. formuojamasis vertinimas – siekiant pagerinti mokinio pasiekimus, padėti mokiniui mokytis, teikti ir gauti grįžtamąjį ryšį, suteikti savalaikę pagalbą, stebėti daromą pažangą.

2.2.1. kaupiamasis vertinimas: namų darbai, žodžių diktantai, nedidelės apimties užduotys, apklausos iš praeitos pamokos, pastraipų kūrimas, darbas grupėje, kontrolinių darbų taisymas ir pan.

2.2.2. į dienyną įrašomas trijų iš eilės gautų pažymių vidurkis.

2.2.3. aktyvus dalyvavimas pamokoje vertinamas +/ - ;

2.2.4. surinkus dešimt ženklų, įrašomas toks pažymys, kuris atitinka + skaičių.

3. Atsiskaitomieji darbai (teksto suvokimas, gramatikos testai) vertinami pagal tų užduočių normas taškais, paskui, remiantis lentele, keičiami pažymiu.

|  |  |
| --- | --- |
| Teisingų atsakymų dalis | Pažymys |
| 100 – 91 proc. | 10 |
| 90 – 80 proc. | 9 |
| 79 – 70 proc. | 8 |
| 69 – 60 proc. | 7 |
| 59 – 50 proc. | 6 |
| 49 – 40 proc. | 5 |
| 39 – 30 proc. | 4 |
| 29 – 20 proc. | 3 |
| 19 – 1 proc. | 2 |

4. Literatūros teorijos žinių, kalbos taisyklių ir pan. patikrinimas vertinamas už surinktų taškų skaičių dešimties balų sistemoje. Maksimalus taškų skaičius yra 10.

5. Kalbėjimas, diktantai, atpasakojimai, rašiniai skiriami ir vertinami pagal Lietuvių kalbos ir literatūros pagrindinio ugdymo programos Mokinių darbų vertinimo aprašą.

**Diktanto vertinimas**

**Pažymys ir klaidų skaičius**

|  |  |  |  |  |
| --- | --- | --- | --- | --- |
| Pažymys | Rišlaus / sakinių diktanto klaidų skaičius | | | Žodžių diktanto klaidų skaičius |
| Rašybos | Skyrybos | Bendras |
| 10 | 1 | 1 | 1 | 1 |
| 9 | 1 | 2 | 2 | 2 |
| 8 | 2 | 3 | 4 | 3 |
| 7 | 4 | 5 | 6 | 4 |
| 6 | 5 | 6 | 8 | 5 |
| 5 | 6 | 7-8 | 11 | 6 |
| 4 | 7-8 | 9-10 | 14 | 7-8 |
| 3 | 9-10 | 11-12 | 16 | 9-10 |
| 2 | 11-12 | 13-15 | 19 | 11-12 |
| 1 | 13 ir daugiau | 16 ir daugiau | 20 ir daugiau | 13 ir daugiau |

**Diktanto žodžių skaičius**

|  |  |  |
| --- | --- | --- |
| Klasė | Rišlaus / sakinių diktanto | Žodžių diktanto |
| V | 90-100 | 20-25 |
| VI | 110-120 | 25-30 |
| VII | 120-130 | 30-35 |
| VIII | 130-140 | 35-40 |

6. Savarankiškai skaitytų knygų vertinimas: pagal mokytojo skirtas užduotis ir iš anksto

įvardytus vertinimo kriterijus.

7. Teksto sakymo atmintinai vertinimo kriterijai:

|  |  |
| --- | --- |
| Tekstas pasakytas be klaidų ir tinkama intonacija. | 10 |
| Tekstas pasakytas gerai, bandoma intonuoti. | 9 |
| Bando prisiminti tekstą, klysta. | 8 |
| Deklamuoja eilėraštį su mokytojo pagalba, be intonacijos. | 7 |
| Deklamuoja, bet dažnai klysta. | 6 |
| Moka tik dalį pasirinkto teksto. | 5 |
| Labai dažnai klysta, deklamuoja be intonacijos. | 4 |

\*Neišmokę teksto atmintinai, vertinami nepatenkinamai.

**Priedas Nr. 2**

**Vilniaus Žemynos progimnazijos**

**Pirmosios užsienio kalbos (anglų k.) vertinimo tvarkos aprašas**

* 1. mokslo metų pradžioje ir pabaigoje gali būti rašomi anglų kalbos diagnostiniai testai, kurių rezultatai naudojami planuojant individualią pažangą;

1.2. kaupiamasis vertinimas naudojamas individualiai vertinant mažesnės apimties atsiskaitomuosius darbus raštu/ žodžiu, klasės ir namų darbus, darbą grupėse.

**1.3. Anglų kalbos rašto darbų vertinimo sistema**

**TESTAS**

|  |  |  |  |  |  |
| --- | --- | --- | --- | --- | --- |
| **Pažymys** | **Klaidų skaičius** | | | | |
| **10 taškų** | **20 taškų** | **30 taškų** | **40 taškų** | **50 taškų** |
| **10** | **0** | **0-1** | **1** | **1-2** | **1-2** |
| **9** | **2** | **1-2** | **2-3** | **3-4** | **3-5** |
| **8** | **3** | **2-3** | **4-5** | **5-6** | **6-8** |
| **7** | **4** | **4-5** | **6-7** | **7-8** | **9-11** |
| **6** | **5** | **6-7** | **8-9** | **9-12** | **12-14** |
| **5** | **6** | **8-9** | **10-11** | **13-16** | **15-19** |
| **4** | **7** | **10-12** | **12-15** | **17-20** | **20-25** |
| **3** | **8** | **13-14** | **16-19** | **21-25** | **26-32** |
| **2** | **9** | **15-16** | **20...** | **26-30** | **33-40** |
| **1** | **10** | **17-20** |  | **31...** | **41...** |

**DIKTANTAS**

|  |  |
| --- | --- |
| **Pažymys** | **Klaidų skaičius** |
| **10** | **0-1** |
| **9** | **2** |
| **8** | **3** |
| **7** | **4** |
| **6** | **5-6** |
| **5** | **7-8** |
| **4** | **9-12** |
| **3** | **13-14** |
| **2** | **15** |
| **1** | Daugiau nei 15 |

**ŽODŽIŲ DIKTANTAS**

|  |  |  |  |
| --- | --- | --- | --- |
|  | **Klaidų skaičius** | | |
| **Pažymys** | **10 ŽODŽIŲ** | **15 ŽODŽIŲ** | **20 ŽODŽIŲ** |
| **10** | **0** | **0-1** | **0-1** |
| **9** | **1** | **1-2** | **2** |
| **8** | **2** | **2-3** | **3-4** |
| **7** | **3** | **4** | **5-6** |
| **6** | **4** | **5-6** | **7** |
| **5** | **5** | **7-8** | **8-9** |
| **4** | **6** | **9-10** | **10-11** |
| **3** | **7-8** | **11-12** | **12-14** |
| **2** | **9-10** | **13-14** | **15** |
| **1** | Daugiau nei 10 | 15 | Daugiau nei 15 |

**1.4.** Apibendrinamojo vertinimo darbų taisytis negalima.

**Priedas Nr. 3**

**Vilniaus Žemynos progimnazijos**

**2-osios užsienio kalbos (ispanų, prancūzų, rusų, vokiečių kalbos) vertinimo tvarkos aprašas**

Vertinami kalbiniai gebėjimai: klausymas, skaitymas, kalbėjimas, rašymas; pažinimo, komunikavimo, skaitmeninė, kultūrinė, kūrybiškumo, pilietiškumo ir socialinė, emocinė ir sveikos gyvensenos kompetencijos.

**1. Rašto darbai vertinami pažymiu į dienyną:**

1.1. Baigiamieji skyriaus darbai raštu.

1.2. Didesnės apimties darbai raštu (rašinėliai, laiškai, projektai, savarankiški darbai).

1.3. Diktantai (raidžių (rusų k.), žodžių, žodžių junginių, sakinių). Žodžių apklausų raštu apimtys 5-6 kl. -10 žodžių, 7 kl. -15 žodžių, 8 kl.-20 žodžių.

1.4. Didesnės apimties užduotys pratybose.

1.5. Surinkti taškai keičiami į pažymį:

|  |  |  |  |  |  |
| --- | --- | --- | --- | --- | --- |
| **Pažymys** | **Klaidų skaičius** | | | | |
| **10 taškų** | **20 taškų** | **30 taškų** | **40 taškų** | **50 taškų** |
| **10** | **0** | **0-1** | **0-1** | **1-2** | **1-2** |
| **9** | **2** | **1-2** | **2-3** | **3-4** | **3-5** |
| **8** | **3** | **2-4** | **4-6** | **5-7** | **6-8** |
| **7** | **4** | **5-7** | **7-9** | **8-12** | **9-14** |
| **6** | **5** | **8-9** | **10-14** | **13-18** | **15-20** |
| **5** | **6** | **10-11** | **15-18** | **19-22** | **21-25** |
| **4** | **7** | **12-15** | **19-22** | **23-27** | **26-30** |
| **3** | **8** | **16-17** | **23-26** | **28-35** | **31-40** |
| **2** | **9** | **18-19** | **27-29** | **36-39** | **41-47** |
| **1** | **10** | **20** | **30** | **40** | **47-50** |

1.6. Žodžių diktantų vertinimas:

|  |  |  |  |
| --- | --- | --- | --- |
|  | **Klaidų skaičius** | | |
| **Pažymys** | **10 ŽODŽIŲ** | **15 ŽODŽIŲ** | **20 ŽODŽIŲ** |
| **10** | **0** | **0-1** | **0-1** |
| **9** | **1** | **2** | **2** |
| **8** | **2** | **3** | **3-4** |
| **7** | **3** | **5** | **5-6** |
| **6** | **4** | **6-7** | **7** |
| **5** | **5** | **8-9** | **8-9** |
| **4** | **6** | **9-10** | **10-11** |
| **3** | **7-8** | **11-12** | **12-14** |
| **2** | **9-10** | **13-14** | **15** |
| **1** | Daugiau nei 10 | 15 | Daugiau nei 15 |

1.6. Apibendrinamojo vertinimo darbų taisytis negalima.

**2. Atsakinėjimas žodžiu vertinamas pažymiu į dienyną:**

2.1. Atsiskaitymai žodžiu (išmokti dialogai ir monologai, eilėraščiai ir dainelės mintinai, projektų pristatymai).

2.2. Teksto atpasakojimas.

2.3. Didesnės apimties teksto skaitymas (ir vertimas).

2.4. Vertinama pagal pasiekimo lygių aprašą.

**3. Kaupiamuoju pažymiu vertinama:**

3.1. Mažesnės apimties klasės arba namų darbai (raštu, žodžiu, skaitymo ir klausymo užduočių atlikimas, darbas grupėse, mažos apimties savarankiški darbai, užduotys pratybose) vertinami taškais, pliusais minusais, kaupiamaisiais balais, kurie vėliau konvertuojami į pažymį.

3.2. Rusų, vokiečių kalbų pamokose dešimt iš eilės sukauptų ženklų (pliusai ir minusai) sumuojami, įrašant atitinkamą pažymį, pvz., 8 pliusai, 2 minusai į dienyną įrašoma 8. Penktokams pažymys rašomas už 5 sukauptus ženklus padauginus iš 2.

3.3. Prancūzų kalbos pamokose vertinama kaupiamaisiais balais (1-10):

3.3.1. Penkių (penktokams trijų) kaupiamųjų balų iš eilės vidurkis įrašomas į dienyną.

3.3.2. Mažos apimties darbai raštu sąsiuvinyje vertinami taip: 0 – nepadaryta, 0,5 – užduotis atlikta su klaidomis arba pusiau padaryta, 1 – gerai atlikta užduotis. 10 (penktokams – 5) darbų raštu vertinami pažymiu į dienyną pagal surinktus taškus. (Penktokams surinkti taškai dauginami iš 2). Už didesnės apimties darbus sąsiuviniuose rašomi kaupiamieji balai.

3.3.3. Sąsiuviniuose žalias antspaudas (+) už tvarkingą laiku atliktą darbą raštu, aktyvumą pamokoje. Oranžinis antspaudas (-) už neatliktus namų darbus. 10 iš eilės antspaudų (penktokams – 5 surinkti antspaudai dauginami iš 2) – kaupiamasis balas. Pvz.: 8 žali, 2 oranžiniai anspaudai – kaupiamasis balas 8.

3.4. Ispanų kalbos pamokose kaupiamasis pažymys nerašomas.

**Priedas Nr. 4**

**Vilniaus Žemynos progimnazijos**

**Gamtos mokslų ir matematikos vertinimo tvarkos aprašas**

**CHEMIJA**

**Vertinimas pažymiu:**

* kontroliniai darbai baigus skyrių;
* savarankiški darbai;
* laboratoriniai darbai;
* apklausos raštu ir žodžiu;
* mokinių parengti pristatymai, kūrybinės užduotys, projektiniai darbai.
* Kontroliniai darbai neperrašomi.

Tikrinamos užduotys įvertinamos taškais; galimų surinkti taškų kiekis atitinka 100 procentų; mokinio pažymys apskaičiuojamas: jo surinktų taškų kiekį padalinus iš galimų surinkti taškų kiekio ir padauginus iš 10 (esant reikalui apvaliname).

|  |  |
| --- | --- |
| Teisingų atsakymų dalis | Pažymys |
| 100 – 90 proc. | 10 |
| 89 – 80 proc. | 9 |
| 79 – 70 proc. | 8 |
| 69 – 60 proc. | 7 |
| 59 – 50 proc. | 6 |
| 49 – 40 proc. | 5 |
| 39 – 30 proc. | 4 |
| 29 – 20 proc. | 3 |
| 19 – 1 proc. | 2 |

**FIZIKA**

**1.Vertinimas pažymiu:**

* kontroliniai darbai baigus skyrių;
* savarankiški darbai;
* laboratoriniai darbai;
* apklausos raštu ir žodžiu;

Tikrinamos užduotys įvertinamos taškais; galimų surinkti taškų kiekis atitinka 100 procentų; mokinio pažymys apskaičiuojamas: jo surinktų taškų kiekį padalinus iš galimų surinkti taškų kiekio ir padauginus iš 10 (esant reikalui apvaliname).

|  |  |
| --- | --- |
| Teisingų atsakymų dalis | Pažymys |
| 100 – 95 proc. | 10 |
| 94 – 85 proc. | 9 |
| 84 – 75 proc. | 8 |
| 74 – 65 proc. | 7 |
| 64 – 55 proc. | 6 |
| 54 – 45 proc. | 5 |
| 44 – 35 proc. | 4 |
| 34 – 25 proc. | 3 |
| 24 – 1 proc. | 2 |

* mokinių parengti pristatymai, kūrybinės užduotys, projektiniai darbai.
* Laboratorinių darbų aprašai.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Taškai | **Fizikos dalis** | | | | | | | **Lietuvių kalbos dalis** |
|  | **Turinys Teorinė dalis apie eksperimentą** | **Tikslas** | **Naudotos priemonės atliekant eksperimentą.** | **Literatūros sąrašas** | **Darbo eiga** | **Rezultatai ir išvados** | **Apipavidalinimas** | **Raštingu mas** |
| 0 | Nėra pateiktos teorinės dalies apie eksperimentą | Nėra iškelto tikslo. | Nėra pateiktos priemonės. | Nenurodyti šaltiniai | Nėra darbo eigos | Nėra išvadų ir rezultatų. | Trūksta tvarkos dėliojant iliustracijas ir tekstą (nėra lygiuotės) netvarkingas lapas ir pan. | Daroma nemažai gramatikos, rašybos, skyrybos klaidų (7 ir daugiau) |
| 1 | Aprašyta trumpa teorija. Trūkta aiškumo, tikslumo. Pateikta neišsami informacija. | Iškeltas ir suformuluotas aiškus darbo tikslas | Pateiktos visos eksperimente naudotos priemonės. | Pateikti visi šaltiniai, kurie buvo naudoti. | Pateikti visi eksperimento etapai. | Aiškiai suformuluotos išvados ir rezultatai. | Aiškus šriftas, išlaikoma lygiuotė. | Rašo taisyklingai: tinkamai taiko gramatikos, rašybos, skyrybos taisykles. Gali pasitaikyti 1-3 atsitiktinės klaidos. |
| 2 | Aiškiai tiksliai, informatyviai aprašyta eksperimento teorija. | – | – | – | – | – | Tekstas iliustruotas darbo nuotraukomis. | – |
| Iš viso taš kų | 2 | 1 | 1 | 1 | 1 | 1 | 2 | 1 |

* Kontroliniai darbai neperrašomi.

**2. Kaupiamasis vertinimas:**

2.2 Mokiniai vertinami kaupiamuoju pažymiu. 3 surinktų pažymių vidurkis rašomas į TAMO dienyną.

2.3. Kaupiamasis vertinimas rašomas už:

* namų darbų atlikimą;
* pamokos metu atliekamas užduotis.

Mokytojo sprendimu kaupiamasis vertinimas pamokoje gali būti netaikomas.

**BIOLOGIJA, GAMTA IR ŽMOGUS**

**1.Vertinimas pažymiu:**

* kontroliniai darbai (baigus skyrių);
* savarankiški darbai;
* laboratoriniai darbai;
* klasės ir namų darbai, apklausos (raštu arba žodžiu)\*;
* projektiniai darbai\*\*;

**Tikrinamos užduotys** įvertinamos taškais; galimų surinkti taškų kiekis atitinka 100 procentų; mokinio pažymys apskaičiuojamas: jo surinktų taškų kiekį padalinus iš galimų surinkti taškų kiekio ir padauginus iš 10 (esant poreikiui apvaliname).

**Taškų (procentais) ir pažymių atitikmenų lentelė:**

|  |  |
| --- | --- |
| Teisingų atsakymų apimtis (procentais) | Pažymys |
| 91–100 proc. | 10 |
| 80–90 proc. | 9 |
| 70–79 proc. | 8 |
| 60–69 proc. | 7 |
| 50–59 proc. | 6 |
| 40–49 proc. | 5 |
| 30–39 proc. | 4 |
| 20–29 proc. | 3 |
| 1–19 proc. | 2 |

\* klasės ir namų darbai, apklausos (raštu arba žodžiu) – vertinimo kriterijai yra detalizuojami ir paaiškinami klasėje kiekvienu konkrečiu atveju.

\*\* projektiniai darbai – vertinimo kriterijai yra detalizuojami ir paaiškinami klasėje kiekvienu konkrečiu atveju.

2. Dalyvaujantiems gamtamoksliniuose konkursuose (pavyzdžiui, „Olympis“) pažymys 10 įrašomas už prizines vietas. Nelaimėjus prizinės vietos pažymys nerašomas.

3. Mokytojo sprendimu pamokoje gali būti taikomas kaupiamasis vertinimas. Tai pliusų (+) ir minusų (-) sistema: pliusai rašomi už tinkamai atliktą nedidelės apimties užduotį, teisingą atsakymą, o minusas – neatlikus užduoties ar neatsakius į klausimą.

**Pliusų/minusų konvertavimas į pažymius:**

|  |  |
| --- | --- |
| Gautų pliusų (+) ir minusų (-) kiekis | Pažymys |
| 5 (+) ir 0 (-) | 10 |
| 4 (+) ir 1 (-) | 8 |
| 3 (+) ir 2 (-) | 6 |
| 2 (+) ir 3 (-) | 4 |
| 1 (+) ir 4 (-) | 3 |
| 0 (+) ir 5 (-) | 2 |

* Kontroliniai darbai neperrašomi.

**MATEMATIKA**

1.  Vertinimas:

1.1. Kiekvienas tikrinamasis darbas įvertinamas taškais. Visi taškai sudaro 100 procentų ir atitinka dešimtuką.

Įvertinimo pažymys priklauso nuo to, kiek taškų surinko mokinys, t.y. kokią užduočių dalį išsprendė teisingai. Pvz.: darbas sudarytas iš 15 užduočių:

1) mokinys teisingai išsprendė 12 užduočių iš 15, t.y. 12/15 = 0,80 = 80 %. Mokinio darbas bus įvertintas 8.

2) mokinys teisingai išsprendė 7 užduotis iš 15, t.y. 7/15 = 0,466...~ 0,50 = 50 %. Mokinio darbas bus įvertintas 5.

1.2. Vertinant mokinio darbą taškai nurodomi taip: pvz. 12 t.(15).

|  |  |
| --- | --- |
| Teisingų atsakymų dalis | Pažymys |
| 100 – 95 proc. | 10 |
| 94 – 85 proc. | 9 |
| 84 – 75 proc. | 8 |
| 74 – 65 proc. | 7 |
| 64 – 55 proc. | 6 |
| 54 – 45 proc. | 5 |
| 44 – 35 proc. | 4 |
| 34 – 25 proc. | 3 |
| 24 – 1 proc. | 2 |

2.1. Dalyvaujantiems konkursuose „Kings“ ir „Olympis“ 10 įrašomas už prizines vietas.

2.2. Dalyvaujantiems konkurse „Kengūra“ 10 įrašomas patekus į geriausiųjų 100-uką.

2.3. Kontroliniai darbai neperrašomi.

3. Mokytojo sprendimu pamokoje gali būti taikomas kaupiamasis vertinimas.

**INFORMACINĖS TECHNOLOGIJOS**

Vertinimas:

* kontroliniai darbai baigus skyrių;
* savarankiški darbai;
* namų darbai;
* mokinių parengti pristatymai, kūrybinės užduotys, projektiniai darbai.
* Kontroliniai darbai neperrašomi.

Pamokose už atliktas užduotis mokiniui pažymys rašomas apskaičiavus jo surinktų balų procentinę dalį:

|  |  |
| --- | --- |
| Teisingų atsakymų dalis | Pažymys |
| 100 – 95 proc. | 10 |
| 94 – 85 proc. | 9 |
| 84 – 75 proc. | 8 |
| 74 – 65 proc. | 7 |
| 64 – 55 proc. | 6 |
| 54 – 45 proc. | 5 |
| 44 – 35 proc. | 4 |
| 34 – 25 proc. | 3 |
| 24 – 1 proc. | 2 |

**Priedas Nr. 5**

**Vilniaus Žemynos progimnazijos**

**Socialinių mokslų vertinimo tvarkos aprašas**

**ISTORIJA, GEOGRAFIJA**

1. Kaupiamąjį vertinimą pasirenka dalykų mokytojas:

1.1. Kaupiamasis vertinimas - minusų (-) ir pliusų (+) sistema, tai nuolatinis vertinimas ugdymo proceso metu. Pliusas rašomas už tinkamai atliktą nedidelės apimties namų ar klasės darbų užduotį, teisingą atsakymą, įdomų klausimą ir kt., o minusas – neatlikus namų darbų užduoties ar neatsakius klausimo iš praeitų pamokų, už neatliktas užduotis klasėje. Pliusą atitinka du balai. Kiek balų surenka mokinys, toks ir įvertinimas. Pvz. Penki pliusai – 10; 4 pliusai- 8 ir t.t. Pliusai minusų nenaikina.

2. Darbo pamokoje vertinimas:

|  |  |
| --- | --- |
| Pažymys | Mokinio gebėjimai ir žinios bendrųjų programų/ išsilavinimo standarto atžvilgiu |
| 10 | Pažymys rašomas už mokinio gebėjimą savarankiškai, teisingai ir laiku atlikti užduotį, bendradarbiauti, gebėjimą daryti išvadas, taikant teorines žinias analizuoti žemėlapį, iliustraciją, dokumentą, teisingai formuluoti ir vartoti sąvokas, rasti ir naudotis papildoma informacija. |
| 9 | Pažymys rašomas už mokinio gebėjimą savarankiškai, teisingai ir laiku atlikti užduotį, bendradarbiauti, gebėjimą daryti išvadas, taikant teorines žinias analizuoti žemėlapį, iliustraciją, dokumentą, teisingai formuluoti ir vartoti sąvokas, rasti ir naudotis papildoma informacija. |
| 8 | Pažymys rašomas už mokinio gebėjimą pritaikyti teorines žinias užduočiai atlikti, gebėjimą rasti papildomą informaciją ir ją teisingai pritaikyti, kai reikalinga mokytojo pagalba analizuojant žemėlapį, iliustraciją, dokumentą, teisingai vartoti sąvokas. |
| 7 | Pažymys rašomas už pakankamai gerai atliktas užduotis, kai mokinys, konsultuojamas mokytojo, teisingai pritaikė teorines žinias, teisingai vartojo sąvokas, į pastabas teisingai reagavo ir klaidas ištaisė. |
| 6 | Pažymys rašomas už nepakankamą teorinių žinių panaudojimą užduoties atlikimui. Mokinys savarankiškai atlikdamas užduotis, daro nemažai klaidų, reaguoja į mokytojo komentarus ir taiso klaidas. |
| 5 | Pažymys rašomas už darbą, rodantį, kad mokinys bendrą dalyko esmę žino, bet savarankiškai nepajėgia užduoties atlikti. Iš dalies geba ištaisyti klaidas, daromas darbo metu. |
| 4 | Pažymys rašomas už darbą , kurio be mokytojo pagalbos mokinys nepajėgė atlikti, neatlieka užduotis laiku, iš dalies ištaiso klaidas. |
| 3 | Pažymys rašomas už darbą, rodantį, kad mokinys patenkinamai moka pritaikyti teorines žinias, darbas neatliekamas laiku, atliktos užduotys neatitinka iškelto uždavinio, į mokytojo komentarus nereaguoja. |
| 2 | Pažymys rašomas, kai mokinys nepasiruošęs ir po mokytojo pagalbos nepajėgia atlikti užduoties, į mokytojo komentarus nereaguoja. |
| 1 | Pažymys rašomas, kai mokinys nepaaiškinęs priežasčių atsisako dirbti pamokoje, į mokytojo komentarus nereaguoja. |

* Kontroliniai darbai neperrašomi.

**ŽMOGAUS SAUGA**

1. Mokinio darbas pamokoje vertinamas kaupiamuoju būdu - pliusais, minusais. Už 5 pliusus rašoma įskaita, už 5 minusus - neįskaita. Minusą galima ištaisyti į pliusą atlikus darbą.

2. Už projektinį darbą rašoma įskaita.

3. Per pusmetį mokinys turi gauti mažiausiai 2 įskaitas.

**ETIKA**

1. Kaupiamasis vertinimas - pliusai, minusai. Už 10 pliusų - įskaita, už 10 minusų - neįskaita. Gavus pliusą, minusas naikinamas.

2.  Už projektinį, atsiskaitomąjį darbą rašoma įskaita arba neįskaita.

3. Per pusmetį mokinys turi gauti mažiausiai 2 įskaitas.

**TIKYBA**

1. Kaupiamasis vertinimas - pliusai, minusai. Už 10 pliusų - įskaita, 5 minusai - neįskaita. Minusą galima ištaisyti į pliusą atlikus darbą.

2.  Už projektinį, atsiskaitomąjį darbą rašoma įskaita arba neįskaita.

3. Per pusmetį mokinys turi gauti mažiausiai 2 įskaitas.

**GYVENIMO ĮGŪDŽIAI**

1. Už atsiskaitomąjį darbą rašoma įskaita arba neįskaita.

2. Per pusmetį mokinys turi gauti mažiausiai 2 įskaitas.

**Priedas Nr. 6**

**Vilniaus Žemynos progimnazijos**

**Dailės, muzikos ir technologijų vertinimo tvarkos aprašas**

**DAILĖ, MUZIKA, TECHNOLOGIJOS**

**Muzikos dalyko mokinių pasiekimų vertinimo tvarka**

**Muzikavimas (dainavimas, grojimas, ritmika, solfedžiavimas):**

10 – tikslus ritmas, intonacija (švarus, įtaigus dainavimas, grojimas), tikslingas, pagrįstas išraiškos priemonių naudojimas (turi būti akivaizdu, kad mokinys supranta, apie ką dainuoja ir pan.);

9 – mokinys muzikavo ritmiškai, švariai intonavo, bet naudojo nepagrįstas išraiškos priemones arba jos buvo netikslingos;

8 – muzikuojant trūksta ritmo ar intonacijos pojūčio, išraiškos priemonių;

7 – muzikuojant trūksta ir ritmo, ir intonacijos, nėra išraiškos priemonių;

6 – muzikuojant ritmo ir intonacijos elementai atliekami patenkinamai;

5 – muzikuojant ritmo ir intonacijos elementai atliekami nepakankamai;

4 – muzikuojant ritmo ir intonacijos elementai atliekami bet kaip, nerodant pastangų;

3 – bandė muzikuoti, bet labai nekokybiškai, nesidomi siūloma veikla, trukdo dirbti draugams;

2 – iš vis nemuzikavo, nedalyvavo bendrame muzikavime, trukdo dirbti kitiems;

1 – atsisako dirbti, nereaguoja į mokytojo komentarus.

**Muzikos kūrinių atpažinimas bei muzikos klausymo užduočių atlikimas:**

10 – atpažįstami visi kūriniai; puikiai atliktos užduotys, panaudojant teisingus muzikinius terminus, sąvokas, esmę nusakant savais žodžiais;

9 – atpažįstama 90% kūrinių, labai gerai atliktos užduotys, panaudojant teisingus muzikinius terminus, sąvokas, esmę nusakant savais žodžiais;

8 - atpažįstama 80% kūrinių, gerai atliktos užduotys, panaudojant teisingus muzikinius terminus, stengiamasi sąvokas apibūdinti savais žodžiais;

7 – atpažįstama 70% kūrinių, užduotys atliktos panaudojant teisingus muzikinius terminus, tačiau sąvokos apibūdintos savais žodžiais neaiškiai;

6 - atpažįstama 60% kūrinių, užduotys atliktos panaudojant kai kuriuos netinkamus muzikinius terminus, sąvokas;

5 - atpažįstama 50% kūrinių, užduotys atliktos panaudojant netikslius muzikinius terminus, sąvokas;

4 - atpažįstama 40% kūrinių, užduotys atliktos panaudojant netinkamus muzikinius terminus, sąvokas, negeba savais žodžiais apibūdinti kūrinių;

3 - atpažįstama 30% kūrinių, beveik nedirba, nesidomi siūloma veikla, trukdo dirbti draugams, neatlieka net dalies užduočių;

2 – atpažįstama 20% kūrinių, nedirba, trukdo dirbti kitiems, neatlieka net dalies užduočių;

1 – neatpažintas nė vienas kūrinys, atsisako dirbti, nereaguoja į komentarus.

**Muzikos istorijos žinios:**

10 – atsako 95-100% klausimų, suvokia bendrakultūrinius ryšius, samprotauja, pasakoja savais žodžiais;

9 – atsako 85-94% klausimų, suvokia bendrakultūrinius ryšius, samprotauja, pasakoja savais žodžiais;

8 – atsako 75-84% klausimų arba šiek tiek mažiau, bet suvokia bendrakultūrinius ryšius, samprotauja, atsako savais žodžiais;

7 – atsako 65-74% klausimų, apibūdina bendrakultūrinius ryšius, samprotauja, atsako savais žodžiais, tačiau darydamas klaidų;

6 – atsako 55-64% klausimų, atsakydamas naudoja savus žodžius, klysta samprotaudamas;

5 – atsako 45-54% klausimų, samprotauja labai nerišliai;0

4 – atsako 35-44% klausimų, samprotauja labai nerišliai;

3 – atsako 25-34% klausimų, beveik nedirba, nesidomi siūloma veikla, trukdo dirbti draugams, neatlieka net dalies užduočių;

2 – atsako 15-24% klausimų, trukdo dirbti kitiems, neatlieka net dalies užduočių;

1 – 10-14% teisingų atsakymų arba nė vieno teisingo, atsisako dirbti, nereaguoja į mokytojo komentarus.

**Muzikos rašto pažinimas:**

10 – puikiai skiria alteracijos ženklus, geba rašyti ir skaityti įprasta notacija, suvokia muzikos kalbos terminus bei juos tikslingai taiko praktinėse užduotyse;

9 – labai gerai skiria alteracijos ženklus, geba rašyti ir skaityti įprasta notacija, suvokia muzikos kalbos terminus bei juos tikslingai taiko praktinėse užduotyse;

8 – skiria alteracijos ženklus, rašydamas ir skaitydamas įprasta notacija, daro neesminių klaidų, suvokia muzikos kalbos terminus, tačiau taikydamas praktinėse užduotyse juos painioja;

7 – kartais painioja alteracijos ženklus, rašydamas ir skaitydamas įprasta notacija, daro neesminių klaidų, suvokia muzikos kalbos terminų bei sąvokų įvairovę, bet jais naudojasi tik mokytojo padedamas;

6 – painioja alteracijos ženklus, dažnai klysta rašydamas ir skaitydamas įprasta notacija, suvokia muzikos kalbos terminų įvairovę, bet negeba jų taikyti praktinėje veikloje;

5 – beveik nežino alteracijos ženklų, dažniau nei vidutiniškai su klaidomis rašo ir skaito įprasta notacija, nesuvokia muzikos kalbos terminų įvairovės;

4 – neskiria alteracijos ženklų, minimalūs muzikinės kalbos įgūdžiai, nesuvokia muzikinių terminų, juos įvardija tik padedamas mokytojo;

3 – neskiria alteracijos ženklų, nėra muzikinės kalbos įgūdžių, beveik nedirba, nesidomi siūloma veikla, trukdo dirbti draugams, neatlieka net dalies kūrybinės užduoties;

2 – neskiria alteracijos ženklų, nemoka muzikinio rašto, trukdo dirbti kitiems, neatlieka net dalies užduočių;

1 – atsisako dirbti, nereaguoja į mokytojo komentarus.

**Dailės dalyko mokinių pasiekimų vertinimo tvarka**

**Dalyko pažinimo ir meno istorijos žinių vertinimo kriterijai:**

10 – 9 — savarankiškai ieško informacijos šaltinių, be priekaištų atlieka meno istorijos darbus (apibūdina dailės šakas, žanrus, atlikimo būdus, raiškos elementus), juos pristato klasėje, dalyvauja dailės parodose, apipavidalina ir rengia parodas, aktyviai dalyvauja pamokose, dalyvauja miesto bei respublikinėse parodose, dalyvauja olimpiadoje;

8 – 7 — pakankamai gerai ieško informacijos šaltinių, atlieka meno istorijos darbus (apibūdina dailės šakas, žanrus, atlikimo būdus, raiškos elementus), juos pristato klasėje, dalyvauja dailės parodose, dalyvauja pamokose;

6 – 5 — patenkinamai dirba su informacijos šaltiniais, atlieka meno istorijos darbus (apibūdina dailės šakas, žanrus, atlikimo būdus, raiškos elementus), juos pristato klasėje, dalyvauja pamokoje;

4 –3 — blogai dirba su informacijos šaltiniais, atlieka meno istorijos darbus (sunkiai apibūdina dailės šakas, žanrus, atlikimo būdus, raiškos elementus), juos pristato klasėje, dalyvauja pamokoje;

2 – 1 — labai blogai dirba su informacijos šaltiniais, atlieka meno istorijos darbus (negeba apibūdinti dailės šakų, žanrų, atlikimo būdų, raiškos elementų), nepristato klasėje ir namuose atliekamų darbų.

**Technologijų dalyko mokinių pasiekimų vertinimo tvarka**

**Pažymius sudaro:**

* Projektai;
* Praktikiniai darbai;
* Savarankiški darbai;
* Apklausos raštu/žodžiu;
* Kontroliniai darbai/ testai;

**Darbo vertinimo/ įsivertinimo kriterijai:**

|  |  |  |
| --- | --- | --- |
| **Eil.nr.** | **Vertinimo/ įsivertinimo kriterijai** | **Balai** |
| **1.** | Pasiruošimas (tinkamos priemonės, apranga) | 0,5 |
| **2.** | Saugaus darbo taisyklių bei higienos reikalavimų laikymasis | 0,5 |
| **3.** | Gebėjimas suprasti ir pritaikyti temos aspektus | 1 |
| **4.** | Tinkamų medžiagų, priemonių bei įrankių pasirinkimas bei gebėjimas pagrįsti pasirinkimus pagal konkrečią situaciją | 2 |
| **5.** | Darbo eigos nuoseklumas, sistemingumas operacijų vykdymas | 3 |
| **6.** | Efektyvus darbo vietos sutvarkymas po užduoties atlikimo | 0,5 |
| **7.** | Gebėjimas aiškiai ir struktūriškai pristatyti atliktą darbą | 1 |
| **8.** | Savarankiškumas/ komandinis darbas (priklausomai nuo atliekamo darbo) | 0,5 |
| **9.** | Darbo atlikimas ir pristatymas nurodytu laiku | 0,5 |
| **10.** | Žinių ir įgūdžių tobulinimas | 0,5 |
|  |  | **Iš viso: 10** |

**TECHNOLOGIJŲ VERTINIMAS**

Pamokose mokiniams gali būti suteikiamas įvertinimas, vertinant tiek ilgalaikes, tiek trumpalaikes užduotis, remiantis nustatytais vertinimo kriterijais. Kiekviena atlikta užduotis įvertinama pagal pateiktus kriterijus.

**Bendri vertinimo kriterijai:**

10 – rašomas už mokinio gebėjimą tinkamai pasiruošti darbui, savarankiškai bei kūrybiškai dirbti, suprasti ir pritaikyti žinias pagal pateiktą temą, savikritiškai vertinti bei analizuoti savo darbą, už argumentuotus atsakymus, už savarankiškumą arba komandiškumą, tinkamų medžiagų, priemonių bei įrankių pasirinkimą, tvarkingumą, drausmę, sąvokų bei tinkamos kalbos vartojimą, saugų elgesį, norą tobulėti ir plėsti savo žinias.

9 – rašomas už visus dešimties balų reikalavimų išpildymą, tačiau su nedideliais neesminiais nukrypimais.

8 – rašomas už didesnę pažangą, pakankamus atsakymus, gerai įsisavintas teorines žinias, tinkamą kalbos bei sąvokų įsisavinimą, tačiau ne visados geba jas pritaikyti tinkamai, gerai atliktus praktikinius darbus su galimomis neesminėmis klaidomis, laikymasis saugos reikalavimų, tačiau gali būti užduodami papildomi klausimai bei padarytus neatidžios klaidos.

7 – rašomas už stengimąsi išpildyti darbą bei atsakyti į užduodamus klausimus, gebėjimą tinkamai vartoti terminus, suvokti sąvokas, laikyti saugos darbo taisyklių, tvarkingai atlikti užduotis. Į klausimus geba atsakyti pakankamai tikslius atsakymus, į daugumą klaidų reaguoja ir geba jas ištaisyti, trūksta aktyvumo ir savarankiškumo.

6 – rašomas už menkas teorines žinias, dirbant praktinius darbus daro nedidelį kiekį klaidų, geba jas ištaisyti su mokytojo komentaru. Laikosi saugaus darbo etiketo, reaguoja į pastabas, geba tvarkingai atlikti užduotis pamokų metu.

5 – rašomas, kai mokinys negeba atlikti praktinių darbų be papildomos mokytojo pagalbos, į klausimus mokinys dalinai teisingai atsako, padaręs klaidą – dalinai geba jas ištaisyti be mokytojo suteikiamos pagalbos, daro nedidelę pažangą. Geba laikytis saugos darbo reikalavimų, reaguoja į mokytojo komentarus, tvarkingai atlieka darbą.

4 – rašomas, kai mokiniui reikalingas nuolatinė mokytojo pagalba atliekant praktines užduotis, į klausimus negeba atsakyti savarankiškai, retai siekia tobulėjimo technologinėse srityse. Iš dalies geba ištaisyti klaidas, darbo metu tenka priminti darbo saugos taisykles, tvarkingo darbo reikalavimus, patenkinamas reagavimas į mokytojo komentarus ir klaidų taisymas.

3 – rašomas už nepasiruošimą atlikti praktikos darbus, netinkamų įrankių pasirinkimą, už nežymius darbo saugos taisyklių pažeidimus, nereagavimą į mokytojo komentarus. Į klausimus negeba atsakyti pilnais sakiniais, nevartoja technologinių terminų, tačiau yra padaręs nedidelę pažangą.

2 – rašomas, kai mokinys nepasirengęs pamokai, negeba atlikti praktinės užduoties savarankiškai bei su mokytojo pagalba, nedaro pažangos, neatsako į užduodamus klausimus, nevartoja technologinių terminų, nesuvokia teminių sąvokų, nereaguoja į mokytojo komentarus, nežino saugaus elgesio darbo reikalavimų, elgiasi nesaugiai, sukelia pavojų sau ir aplinkiniams.

1 – rašomas, kai mokinys atsisako atsakyti į užduodamus klausimus, atlikti praktines užduotis, sukelia pavojų sau ir aplinkiniams, nesilaiko ir nežino saugaus darbo reikalavimų, nereaguoja į mokytojo komentarus, atvyksta į pamokas nepasiruošęs ir neatlieka užduočių.

**Priedas Nr. 7**

**Vilniaus Žemynos progimnazijos**

**Fizinio ugdymo vertinimo tvarkos aprašas**

1. Progimnazijos fizinio ugdymo pamokose mokinių pasiekimai vertinami atsižvelgiant į mokinių daromą individualią pažangą. Rudenį ir pavasarį atliekami fizinio pajėgumo testai (jų rezultatai formaliai nevertinami). Vertinant formaliai atsižvelgiama į pasirinktų judėjimo formų (sporto šakų) pasiektus kompetencijų lygius atitinkamai pagal Bendrąsias programas.

2. Mokinių pasiekimų vertinimas pažymiais:

|  |  |
| --- | --- |
| Pažymys | Mokinio gebėjimai ir žinios bendrųjų programų/ išsilavinimo standarto atžvilgiu |
| 10 | Mokinys padarė labai didelę pažangą, žino ir geba pritaikyti įgytas teorines žinias, visada pasiruošęs pamokai, stengiasi viską atlikti sąžiningai, drausmingas ir t.t. |
| 9 | Mokinys padarė labai didelę pažangą, žino ir geba pritaikyti įgytas teorines žinias,  labai dažnai pasiruošęs pamokai, stengiasi viską atlikti, kartais trūksta aktyvumo. |
| 8 | Mokinys padarė didelę pažangą, dažnai pasiruošia pamokai, trūksta teorinių žinių, ne visada jas geba pritaikyti, trūksta aktyvumo, iniciatyvumo. |
| 7 | Mokinys padarė pažangą, kartais nepasiruošia pamokai, stengiasi atlikti mokytojo skirtas užduotis, trūksta teorinių žinių, jas retai kada stengiasi pritaikyti, trūksta aktyvumo, iniciatyvumo, savarankiškumo. |
| 6 | Mokinys padarė pažangą, dažnokai nepasiruošia pamokoms, pamokose pasyvus,  trūksta teorinių žinių, dažnai jų nesugeba pritaikyti, nesistengia bendradarbiauti su draugais, ne visada sąžiningai atlieka mokytojo užduotis. |
| 5 | Mokinys padarė mažą pažangą, dažnai nepasiruošia pamokai, dažnai nesąžiningai atlieka mokytojo užduotis, trūksta teorinių žinių. |
| 4 | Mokinys retai siekia asmeninės pažangos, labai dažnai nepasiruošęs pamokai, teorinės žinios menkos, jų nesistengia pritaikyti. |
| 3 | Mokinys nepadarė pažangos, jos nesiekia, nežino teorijos, labai dažnai nepasiruošęs pamokoms. |
| 2 | Mokinys nepadarė pažangos, jos nesiekia, nuolat nepasiruošęs pamokai, pasyvus. |

3. Parengiamosios fizinio ugdymo grupės mokiniai vertinami pagal pagrindinės fizinio ugdymo grupės vertinimo kriterijus, atleidžiami nuo testų laikymo ir pratimų, pagal gydytojų rekomendacijas;.

4. Atleistų dėl ligos nuo fizinio ugdymo pamokų mokinių pasiekimų vertinimas:

4.1. Jei mokinys sirgo ir turi gydytojo pažymą, pasibaigus gydytojų ar tėvų nurodytam atleidimo laikotarpiui jis turi atsiskaityti už praleistas programos sritis ir gauti už tai įvertinimus;

4.2. Jei mokinys praleido pamokas be pateisinamos priežasties (nepasiruošė pamokai, neturi sportinės aprangos ir kt.), informuojamas klasės vadovas, tėvai, pagalbos specialistai.